b'\n_START_ARTICLE_\nCentrifugalregulator\n_START_PARAGRAPH_\nEn centrifugalregulator p\xc3\xa5 en dampmaskine er et apparat, der regulerer en dampmaskines gang, dvs. regulerer hastigheden._NEWLINE_Apparatet sidder p\xc3\xa5 en lodret aksel, der er forbundet med maskinen. Det best\xc3\xa5r af to metalkugler p\xc3\xa5 et par skr\xc3\xa5tstillede arme, der kan bev\xc3\xa6ge sig udad under indvirkning af centrifugalkraften. Jo hurtigere dampmaskinen og dermed apparatet snurrer, desto l\xc3\xa6ngere slynges kuglerne udad, og armene p\xc3\xa5virker da en dr\xc3\xb8vleventil, der d\xc3\xa6mper tilf\xc3\xb8rslen af damp til maskinen. K\xc3\xb8rer maskinen for langsomt, sidder kuglerne t\xc3\xa6t p\xc3\xa5 akslen, og dr\xc3\xb8vleventilen \xc3\xa5bnes mere og giver mere damp til maskinen.'